ความล้ำหน้าของ SpaceX
เมื่อคืนวันศุกร์บนท้องฟ้าของสหรัฐ ผู้คนแตกตื่น นึกว่าเจอเอเลี่ยนกำลังบุกโลก เพราะเป็นภาพที่ไม่เคยเห็นมาก่อน ถ้าจะเห็นก็มีแต่ในหนังฮอลลีวู้ด ภาพนั้นคือวัตถุบนท้องฟ้าวิ่งเป็นแสงยาวยิ่งกว่าดาวหาง
24 ธ.ค. 2560

ความล้ำหน้าของ SpaceX / โดย เพจลงทุนแมน
เมื่อคืนวันศุกร์บนท้องฟ้าของสหรัฐ ผู้คนแตกตื่น
นึกว่าเจอเอเลี่ยนกำลังบุกโลก
เพราะเป็นภาพที่ไม่เคยเห็นมาก่อน
ถ้าจะเห็นก็มีแต่ในหนังฮอลลีวู้ด
ภาพนั้นคือวัตถุบนท้องฟ้าวิ่งเป็นแสงยาวยิ่งกว่าดาวหาง
แต่จริงๆแล้วสิ่งที่เขาเห็นคือ จรวด SpaceX ที่กำลังบรรทุกดาวเทียม 10 ดวงขึ้นไปวงโคจร
ดาวเทียมนี้เป็นดาวเทียมสื่อสารที่อยู่ในวงโคจรระดับต่ำ หรือเราเรียกกันว่า LEO (low-Earth Orbit)
วงโคจรระดับต่ำมีข้อดี คือ สามารถรองรับการสื่อสารที่เหมาะสมกับโลกในยุคต่อไป
(อ่านเรื่องนี้เพิ่มเติมในบทความที่เคยเขียนในเรื่อง อินเตอร์เน็ต จากอวกาศ 
)
SpaceX เจ้าของคือ Elon Musk ที่เราคุ้นเคยกันดีกับความเป็น IRON MAN ของเขา
แนวคิดของ SpaceX คือ จรวดที่ปล่อยไปอวกาศ จะต้องถูกนำกลับมาใช้ใหม่ได้
ตอนแรกไม่มีใครกล้าที่จะลองทำ แต่เมื่อทำสำเร็จ สิ่งนี้แหละคือการเปลี่ยนโลก
เพราะต้นทุนการปล่อยจรวดไปอวกาศจะถูกกว่าเดิมมาก
SpaceX เพิ่งปล่อยจรวดที่ถูกนำมารีไซเคิล สำเร็จในปีนี้
แต่พอสำเร็จแล้วอะไรก็มาหยุดไม่อยู่
ปีนี้ SpaceX ปล่อยจรวดไปทั้งหมด 18 ครั้ง และ ตอนนี้ในการปล่อยจรวดหนึ่งครั้งสามารถ ปล่อยดาวเทียมไปโคจรได้ทีละหลายดวง..
Elon Musk กล่าวปิดท้ายว่า ถ้าคิดว่าวันศุกร์นี้ตื่นเต้นแล้ว
รอดูเดือนหน้า ตื่นเต้นกว่านี้อีก..
เพราะเดือนหน้าจะมีการปล่อยจรวดชื่อ Falcon Heavy ของ SpaceX ซึ่งเป็นการรวมกันของจรวด 3 ตัว
ทำไมต้องรวมกัน 3 ตัว?
เรื่องนี้คล้ายๆเอาม้ามารวมกัน 3 ตัว เพื่อให้แรงขับเคลื่อนมากขึ้น
เพราะเป้าหมายของ Elon Musk ไม่ได้เป็นแค่ปล่อยดาวเทียมกิ๊กก๊อก
เป้าหมายของเขาคือไป ดาวอังคาร ภายใน 2022 หรือ อีกแค่ 5 ปีนี้
นี่ใกล้ปีใหม่แล้ว ถ้าเป็นปีหน้า ก็คือ อีก 4 ปี..
อีก 4 ปี เราจะได้พิสูจน์กันว่า Elon Musk คือบุคคลขี้โม้ หรือ บุคคลในตำนาน
ที่น่าสนใจคือ จรวด 3 ตัวนี้ ถูกนำกลับมาใช้ใหม่ได้ด้วย..
จรวดตัวแรก จะถูกส่งกลับมาที่ฐานบนเรือโดรน (เรือที่ไม่มีมนุษย์ขับ) กลางมหาสมุทร
ส่วนจรวด 2 ตัวที่เหลือจะถูกส่งกลับมาที่ฐาน
แต่ถ้าจรวดถูกส่งกลับมาแบบธรรมดา ก็คงไม่ใช่ Elon Musk
จรวด 2 ตัวที่ถูกส่งกลับมาฐานนี้ จรวดจะคุยกัน และ sync การเคลื่อนที่ เพื่อให้กลับมาลงที่ฐานด้วยกัน..
สวัสดี ประเทศไทย..
----------------------
อ่านเรื่องเทคโนโลยีที่น่าสนใจอีกหลายเรื่องได้ที่ APP ลงทุนแมน โหลดฟรี 
รวมเรื่อง Elon Musk ของลงทุนแมนทั้งหมด
ELON MUSK บุคคลแห่งศตวรรษ
TESLA บริษัทเปลี่ยนโลก ตอนที่ 1 ดวงอาทิตย์
TESLA บริษัทเปลี่ยนโลก ตอนที่ 2 รถยนต์
TESLA บริษัทเปลี่ยนโลก ตอนจบ GIGAFACTORY
TESLA ฟองสบู่ หรือ ของจริง?
HYPERLOOP จะมาแทนเครื่องบิน?
EARTH TO EARTH ทุกที่บนโลกใน 1 ชั่วโมง
MULTI-PLANET สปีชีส์
----------------------